Pasiūlymas Europos parlamento ir Tarybos direktyva iš dalies keičianti Europos parlamento ir Tarybos direktyvos 2006/66/EB dėl baterijų ir akumuliatorių bei baterijų ir akumuliatorių atliekų 6 straipsnio 2 dalies nuostatas, susijusias su baterijų ir akumuliatorių pateikimu į rinką /* KOM/2008/0211 galutinis - COD 2008/0081 */





[pic] | EUROPOS BENDRIJŲ KOMISIJA | Briuselis, 16.4.2008 KOM(2008) 211 galutinis 2008/0081 (COD) Pasiūlymas EUROPOS PARLAMENTO IR TARYBOS DIREKTYVA iš dalies keičianti Europos Parlamento ir Tarybos direktyvos 2006/66/EB dėl baterijų ir akumuliatorių bei baterijų ir akumuliatorių atliekų 6 straipsnio 2 dalies nuostatas, susijusias su baterijų ir akumuliatorių pateikimu į rinką (pateikta Komisijos) AIŠKINAMASIS MEMORANDUMAS 1) PASIūLYMO APLINKYBėS - Pasiūlymo pagrindas ir tikslai Šiuo pasiūlymu siekiama išaiškinti Direktyvos 2006/66/EB 6 straipsnio 2 dalį. - Bendrosios aplinkybės 6 straipsnio 2 dalyje nustatyta, kad Direktyvos 2006/66/EB reikalavimų neatitinkančios baterijos ir akumuliatoriai neturėtų būti teikiami į rinką arba turėtų būti iš jos šalinami. Ši nuostata gali būti suprantama kaip reikalavimas, kad iki 2008 m. rugsėjo 26 d. teisėtai į rinką pateiktos baterijos, kurios po minėtos dienos vis dar yra rinkoje ir neatitinka šios direktyvos reikalavimų, taip pat turi būti pašalintos iš rinkos. Jeigu direktyvos nuostata būtų aiškinama kaip tik taip, tai reikštų, kad teisėtai į rinką pateiktos baterijos taptų atliekomis pirma laiko. Tai prieštarautų atliekų mažinimo principui. Be to, dėl šios priežasties prietaisai pirma laiko taptų atliekomis. Jei tokios baterijos būtų šalinamos iš rinkos arba būtų užtikrinama jų atitiktis direktyvos reikalavimams, išaugtų administravimo našta ir valstybėms narėms, ir pramonei. Nepakeitus 6 straipsnio 2 dalies, rinkoje dar esančias, tačiau šiukšlių dėžės su ratukais ir cheminių medžiagų simboliais nepaženklintas baterijas reikėtų paženklinti arba pašalinti iš rinkos. Be to, iš rinkos tektų pašalinti tam tikras nešiojamąsias baterijas, kuriose kadmio yra daugiau nei leidžiama Direktyvos 2006/66/EB 4 straipsniu. Taip pat reikėtų pašalinti prietaisus, kurie neatitinka minėtos direktyvos 11 straipsnyje nustatyto reikalavimo, kad baterijos turi būti išimamos. 6 straipsnio 2 dalies turinys jau įtrauktas į pradinį Komisijos pasiūlymą[1] dėl Direktyvos 2006/66/EB. Komisija siūlė, kad iki 2008 m. rugsėjo 26 d. teisėtai į rinką pateiktos baterijos nebūtų pašalintos iš rinkos po minėtos dienos. Todėl Komisija pasiūlė suformuluoti šią nuostatą aiškiau ir taip šiuo klausimu suteikti teisinio aiškumo, kad būtų išvengta atvejų, kai dėl valstybių narių taikomų skirtingų teisinių režimų kyla abipusio pripažinimo problemų ir trikdomas vidaus rinkos veikimas. Kadangi šis išaiškinimas turėtų būti pateiktas iki 2008 m. rugsėjo 26 d., jis siūlomas kaip „paspartinta priemonė“ minėtai administravimo naštai sumažinti. - Pasiūlymo srityje galiojančios nuostatos Pasiūlymu siekiama pakeisti Direktyvos 2006/66/EB 6 straipsnio 2 dalį. - Derėjimas su kitomis Europos Sąjungos politikos sritimis ir tikslais Kaip paspartinta priemonė šis pasiūlymas įtrauktas į Komisijos komunikatą „2008 m. paspartinti veiksmai administracinei naštai mažinti Europos Sąjungoje“[2]. Pasiūlymas atitinka Komisijos komunikatą „Tausesnis išteklių naudojimas – Teminė atliekų prevencijos ir perdirbimo strategija“[3], kuriame vienas iš pagrindinių tikslų yra atliekų susidarymo prevencija ir veiksmingesnis išteklių naudojimas. 2) Konsultacijos su suinteresuotosiomis šalimis ir poveikio vertinimas - Konsultacijos su suinteresuotosiomis šalimis Kadangi šis pasiūlymas yra labai skubus ir kadangi juo siekiama tik išaiškinti vieną Direktyvos 2006/66/EB nuostatą, oficialių konsultacijų su suinteresuotosiomis šalimis nebuvo. - Tiriamųjų duomenų rinkimas ir naudojimas Nepriklausomo tyrimo neprireikė. - Poveikio vertinimas Kadangi pasiūlymu tik išaiškinama viena Direktyvos 2006/66/EB nuostata, siekiant teisiškai aiškiau apibrėžti šios priemonės taikymą, buvo nuspręsta, kad rengti išsamią pasiūlymo poveikio vertinimo ataskaitą yra netikslinga. Poveikis jau buvo įvertintas rengiant Baterijų direktyvą 2006/66/EB[4]. Jei iki 2008 m. rugsėjo 26 d. teisėtai į rinką pateiktas baterijas po minėtos dienos iš rinkos reikėtų pašalinti dėl neatitikties Direktyvai 2006/66/EB, būtų neigiamai paveikta aplinka, nes atsirastų papildomų atliekų, prireiktų naujų išteklių ir papildomų pervežimų. Pakartotinis baterijų ženklinimas ir baterijų šalinimas iš rinkos turėtų neigiamo poveikio ekonomikai, nes atsirastų administravimo našta. Pavyzdžiui, remiantis kai kuriais skaičiavimais, iš rinkos pašalinus vien ženklinimo reikalavimų neatitinkančius pirminius elementus Europos Sąjungoje pirma laiko susidarytų 123 000 t atliekų. Skaičiavimų duomenimis, norint Europos Sąjungoje pagal Direktyvos 2006/66/EB ženklinimo reikalavimus iš naujo paženklinti vien tik dalį įkraunamųjų baterijų, kurios naudojamos nešiojamuosiuose kompiuteriuose, belaidžiuose elektriniuose įrankiuose ir mobiliuosiuose telefonuose, reikėtų apie 400 mln. EUR[5]. Siūloma priemone nesumažinami Direktyvos 2006/66/EB aplinkos apsaugos uždaviniai, kadangi ta priemone tik išaiškinamas pradinis tikslas. 3) Teisiniai pasiūlymo aspektai - Siūlomų veiksmų santrauka Pasiūlymu išaiškinama Direktyvos 2006/66/EB 6 straipsnio 2 dalis. Išaiškinama, kad Direktyvos 2006/66/EB neatitinkančių baterijų teikti į Bendrijos rinką po 2008 m. rugsėjo 26 d. negalima. Jei po tos dienos tokios baterijos būtų pateiktos į rinką, jos turi būti pašalintos iš jos pašalintos. Vadinasi, pasiūlymu išaiškinama, kad po 2008 m. rugsėjo 26 d. nebūtina iš rinkos pašalinti arba iš naujo ženklinti baterijų, jei tos baterijos teisėtai pateiktos į rinką iki 2008 m. rugsėjo 26 d. ir po nurodytos dienos yra rinkoje, nors ir neatitinka Direktyvos 2006/66/EB. Išaiškinant šią nuostatą pasiūlymu suteikiama teisinio aiškumo šiuo klausimu. - Teisinis pagrindas Pasiūlymas pagrįstas EB Sutarties 95 straipsniu, kadangi Direktyvos 2006/66/EB 6 straipsnis pagrįstas pirmiau minėtu straipsniu. - Subsidiarumo principas Pasiūlymui taikytinas subsidiarumo principas, kadangi ši sritis nepriskirta išimtinei Bendrijos kompetencijai. Siūlomos priemonės tikslo valstybės narės deramai pasiekti negali, nes sklandus vidaus rinkos veikimas turi būti užtikrinamas koordinuotai. - Proporcingumo principas Siūlomos priemonės aprėptis nėra didesnė nei būtina nustatytam tikslui pasiekti, nes ši priemonė taikoma tik Direktyvos 2006/66/EB 6 straipsnio 2 daliai. Todėl pasiūlymas atitinka proporcingumo principą. - Pasirinkta priemonė Kadangi pasiūlymu keičiamas direktyvos straipsnis, pasirinkta priemonė taip pat yra direktyva. 4) Poveikis biudžetui Pasiūlymas neturi poveikio Bendrijos biudžetui. 5) Papildoma informacija - Supaprastinimas Šiuo pasiūlymu išaiškinamos ir supaprastinamos valdžios institucijoms ir sektoriaus įmonėms taikomos administracinės procedūros. Juo sumažinama administravimo našta, kuri galėtų atsirasti, jei iki 2008 m. rugsėjo 26 d. teisėtai į rinką pateiktos ir po tos dienos rinkoje vis dar esančios baterijos būtų ženklinamos šiukšlių dėžės su ratukais ir cheminių medžiagų simboliais. Valdžios institucijoms bus paprasčiau užtikrinti Baterijų direktyvos vykdymą. - Europos ekonominė erdvė Pasiūlymas yra susijęs su Europos ekonomine erdve, todėl turėtų būti taikomas ir jai. 2008/0081 (COD) Pasiūlymas EUROPOS PARLAMENTO IR TARYBOS DIREKTYVA iš dalies keičianti Europos Parlamento ir Tarybos direktyvos 2006/66/EB dėl baterijų ir akumuliatorių bei baterijų ir akumuliatorių atliekų 6 straipsnio 2 dalies nuostatas, susijusias su baterijų ir akumuliatorių pateikimu į rinką (Tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 95 straipsnio 1 dalį, atsižvelgdami į Komisijos pasiūlymą[6], atsižvelgdami į Europos ekonomikos ir socialinių reikalų komiteto nuomonę[7], atsižvelgdami į Regionų komiteto nuomonę[8], laikydamiesi Sutarties 251 straipsnyje nustatytos tvarkos[9] kadangi: (1) Europos Parlamento ir Tarybos direktyvos 2006/66/EB[10] 6 straipsnio 2 dalis turi būti išaiškinta tam, kad Direktyvos 2006/66/EB neatitinkančios baterijos ir akumuliatoriai, bet kurioje Bendrijos vietoje teisėtai pateikti į rinką iki 2008 m. rugsėjo 26 d., po minėtos dienos galėtų likti Bendrijos rinkoje. Šiuo išaiškinimu būtų suteikta teisinio aiškumo dėl baterijų, pateiktų į ES valstybių narių rinkas, ir būtų užtikrintas sklandus vidaus rinkos veikimas. Šis išaiškinimas atitinka atliekų mažinimo principą ir sumažintų administravimo naštą. (2) Todėl Direktyvą 2006/66/EB reikėtų atitinkamai iš dalies pakeisti, PRIĖMĖ ŠIĄ DIREKTYVĄ: 1 straipsnis Direktyvos 2006/66/EB pakeitimas Direktyvos 2006/66/EB 6 straipsnio 2 dalis pakeičiama taip: „2. Valstybės narės imasi būtinų priemonių užtikrinti, kad šios direktyvos reikalavimų neatitinkančios baterijos arba akumuliatoriai nebūtų teikiami į rinką po 2008 m. rugsėjo 26 d. Jei po minėtos dienos į rinką yra pateikiamos šios direktyvos reikalavimų neatitinkančios baterijos ir akumuliatoriai, tos baterijos ir akumuliatoriai iš rinkos pašalinami.“ 2 straipsnis Perkėlimas į nacionalinę teisę 1. Šios direktyvos laikymuisi būtinus įstatymus ir kitus teisės aktus valstybės narės priima iki 2008 m. rugsėjo 26 d. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikmenų lentelę. Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką. 2. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus. 3 straipsnis Įsigaliojimas Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje . 4 straipsnis Adresatai Ši direktyva skirta valstybėms narėms. Priimta Briuselyje […] Europos Parlamento vardu Tarybos vardu Pirmininkas Pirmininkas [1] COM (2003) 723 galutinis. [2] COM (2008) 141. [3] COM (2005) 666 galutinis. [4] COM (2003) 723 galutinis. [5] Duomenys: Sektoriaus atstovų („Recharge“, „Eicta“, EPBA, EPTA AeA) nuomonės aiškinamasis dokumentas dėl atitikties Baterijų direktyvai 2006/66/EB, 2008 m. kovo 7 d. [6] OL C , , p. [7] OL C , , p. [8] OL C , , p. [9] OL C , , p. [10] OL L 266, 2006 9 26, p. 1. Direktyva su pakeitimais, padarytais Direktyva 2008/12/EB (OL L 76, 2008 3 19, p. 39).